Keskustelu luokasta:Nainen

message: Avaan tästä nyt kuitenkin keskustelun. Luokan nimen pitäisi ehdottomasti olla monikossa, kuten muissakin kieliversioissa. --Pe-ga-sos (keskustelu) 16. syyskuuta 2018 kello 09.30 (EEST)
replies: text: Järeä keskusteluavaus, kun vaatimus on peräti ehdoton ja perusteetkin on tuossa lueteltu. Niille, jotka eivät ole niin ehdottomia, saattaa olla hyödyllistä tutustua nykyisen nimen historiaan ja taustaan. Poistolokista  ja tämän luokan ensimmäisestä versiosta  ilmenee, että luokka on jo kertaalleen uudelleennimetty Naiset→Nainen tammikuussa 2007. Taustalla oli Miehet-luokan poisto äänestyksellä, jonka keskustelussa sivuttiin myös luokkaa Naiset. Kopioin keskustelusta tähän kolme kommenttia.
    Kannattaisi varmaan nimetä myös Luokka:Naiset muuksi (Luokka:Nainen?), ettei sitä käytettäisi naisten luokittelemiseen. -tKahkonen 14. tammikuuta 2007 kello 21.15 (UTC)
      Jos tämä poistetaan, poistetaan luonnollisesti myös Luokka:Naiset. --Hapo 15. tammikuuta 2007 kello 11.31 (UTC)
        Luonnollisesti, jos sitäkin käytetään naispuolisten henkilöiden luokittelemiseen. Mutta näköjään ei käytetä. Kannattaa siis nimetä se toisin. -tKahkonen 15. tammikuuta 2007 kello 12.52 (UTC)

text: Asian tausta on siis se, että luokkaa ei ole haluttu käyttää henkilöiden luokittelemiseen. Mihin sitten? Ilmeisesti ajatus on ollut käyttää luokkaa kokoamaan aihepiiriin "nainen" liittyviä asioita – ei siis naisia henkilöinä. Luokan nimi "Nainen" on valittu kuvastamaan tätä ideaa. Jos luokan idea on tämä, se ei oikeastaan vastaakaan esim. en-wikin luokkaa :en:Category:Women, joten monikon perusteleminen en-wikin monikolla ei olekaan niin selvää. Mikäli luokan ideaa halutaan muuttaa, se on tietenkin mahdollista ja siitä voi keskustella. Vähintäänkin luokan idea, jos se ei ole kenelle tahansa jo nimestä selvä, olisi hyvä selventää luokkasivulla. Tällainen selvennys valitettavasti uupuu hyvin monista luokkasivuista. --Jmk (keskustelu) 16. syyskuuta 2018 kello 09.53 (EEST)

text: Lisäys. Katsoin luokan nykyistä sisältöä ja se tuntuu paljolti vastaavan v. 2007 ajateltua ideaa (nainen käsitteenä, ei naisia henkilöinä). Pari poikkeusta siinä pistää silmään, alaluokat Naispainijat ja Naispresidentit. Ne on kuitenkin pantu Nainen-luokan alaluokiksi vasta aivan hiljattain  . --Jmk (keskustelu) 16. syyskuuta 2018 kello 10.00 (EEST)

text: Kuten yllä totesin, tämän ja analogisen Mies/Miehet-luokan ideasta ja nimestä on 2007 keskusteltu useamman käyttäjätunnuksen voimin, Miehet-luokasta äänestettykin. Tulos nähdäkseni osoittaa erittäin selkeää yhteisön tahtotilaa, että näitä luokkia ei käytetä henkilöiden luokittelemiseen ja että ne nimetään sen vuoksi Luokka:Nainen ja Luokka:Mies. – Jos yhteisön tahtotila on muuttunut, se on mahdollista selvittää keskustelemalla esimerkiksi juuri tässä. Mutta jollei asiasta synny uutta keskustelua jossa päätetään toisin, niin näillä mennään. 10 vuotta vallinneen konsensuksen muuttaminen ei ole mikään ilmoitusasia, jota yksi käyttäjä voi omin päin ja parin tunnin varoitusajalla ryhtyä jyräämään toteutukseen. – Jos sovellamme vallitsevaa konsensusta, niin nuo yllä mainitut painijat ja presidentit eivät kuulune tämän alaluokiksi. Mikäli tästä on eriäviä mielipiteitä niin siitäkin voi tässä keskustella. --Jmk (keskustelu) 17. syyskuuta 2018 kello 11.19 (EEST)

text: Yllä on tarpeeksi perusteluja. Ei syytä nimenmuutokseen. --Lax (keskustelu) 17. syyskuuta 2018 kello 11.58 (EEST)

text: Nykyinen nimi on selkeämpi ja parempi kuin monikollinen nimi yllämainituista syistä, tämähän ei ole henkilöluokka. Jos erillisiä naishenkilöluokkia alkaisi tulla paljon, niille voisi tehdä oman alaluokan "Naiset".  --Savir (keskustelu) 17. syyskuuta 2018 kello 12.10 (EEST)
replies: text: :Ehdinkin jo pohtia monikollista alaluokkaa, mutta tässä misogyynisessä toimintaympäristössä se tuskin koskaan toteutuu poistoinnostus huomioon ottaen. --Pe-ga-sos (keskustelu) 17. syyskuuta 2018 kello 13.28 (EEST)
replies: text: :: Tarkoitat varmaankin tasa-arvoisessa toimintaympäristössä. --Lax (keskustelu) 17. syyskuuta 2018 kello 17.55 (EEST)
replies: text: ::: Lisää aiheesta luokan Naispresidentit keskustelusivulla. --Pe-ga-sos (keskustelu) 17. syyskuuta 2018 kello 18.18 (EEST)
thread_title:  Nimenmuutos